अमृतसर। पिता काम पर और मां बाजार दवा लेने गई थी। दस साल का बच्चा आकाश घर में सो रहा था। इसी दौरान कर्ज वसूलने पहुंचे बैंक अफसर घर पहुंचे। कोई नहीं मिला तो बाहर से सील कर चले गए। बच्चे के रोने की आवाज सुन पड़ोसियों ने घरवालों को सूचना दी।
फिर कैसे निकाला गया बच्चे को
लोगों ने पुलिस को बुलाकर घर का ताला तुड़वाया और बच्चे काे बाहर निकाला। पुलिस ने बैंक अधिकारियों को भी बुला लिया। घटना अमृतसर जिले के मोहकमपुरा स्थित गुरु तेग बहादुर नगर की है। यहां बैंक अफसर कर्ज वसूलने पहुंचे थे। आकाश की मां संयोगिता व पिता नरिंदरपाल घर से बाहर गए हुए थे। नरिंदरपाल ने बैंक अफसर और साहूकार सुरिंदर महाजन के खिलाफ तहरीर देकर कार्रवाई की मांग की है।
संयोगिता का कहना है ‘दोपहर को बेटा सो रहा था और पति काम पर गए थे। इसलिए वह दरवाजा बंद कर दवा लेने चली गईं।’ बैंक मैनेजर मृत्युंजय का कहना है ‘यह घर सुरिंदर महाजन के नाम पर है। बैंक को पैसे नहीं मिले तो वह सील करने आ गए। लोगों से पूछा तो उन्होंने बताया कि सभी बाहर गए हैं। इसलिए वह सील कर चले गए।’
मकान पर है 7.80 लाख रुपए का कर्ज
नरिंदर पाल का कहना है कि उसने दुकान के लिए सुरिंदर महाजन से 2009 में एक लाख रुपए ब्याज पर लिए थे। वह पैसे वापस नहीं कर पाए तो सुरिंदर महाजन से बैंक से कर्ज दिलवाने के लिए कहा। महाजन ने कहा कि वह अपना मकान उसकी पत्नी के नाम पर कर दे। घर की रजिस्ट्री पर बैंक से लोन मिल जाएगा। इसके बाद उसने रजिस्ट्री देकर बैंक से 7.80 लाख का लोन ले लिया।
आगे की स्लाइडस मेें देखें फोटोज...
hin_Deva hin_Deva hin_Deva hin_Deva hin_Deva hin_Deva hin_Deva